wannaphong/clean_thaiwikipedia huggingface dataset:
# เพื่อนรัก เพื่อนริษยา
เพื่อนรัก เพื่อนริษยา เป็นละครโทรทัศน์ไทย สร้างครั้งแรกปี พ.ศ. 2558 บทประพันธ์โดย สุพรรณิการ์ บทโทรทัศน์โดย สุพรรณิการ์, ณัฏฐพล เกษบุญชู กำกับการแสดงโดย  ชาติฉกาจ ไวกวี , มะตูม-ปรีดาภรณ์ บัวตูม ผลิตโดย บ้านละคอน โดยละครเรื่องนี้ออกอากาศเริ่มตอนแรกวันที่ 31 สิงหาคม–6 ตุลาคม พ.ศ. 2558 ทุกวันจันทร์-อังคาร เวลา 20.20 - 22.50 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33เพื่อนรักเพื่อนริษยา ละครใหม่โพลีพลัส ฟิตติ้งแล้ว นุ่น คริส ลีเดีย ประชันบทบาท : กระปุก

 นักแสดง 
 วรนุช ภิรมย์ภักดี  รับบทเป็น  นางฟ้า-อัปสรสวรรค์ สันต์สิริศักดิ์
 คริส หอวัง  รับบทเป็น  อุไร/ไลลา-อุไรวรรณ เกิดงามพริ้ง
 ศรัณย์รัชต์ วิสุทธิธาดา  รับบทเป็น  จิ๋ว-จริยา สิริโสภา
 กรุณ ซอโสตถิกุล  รับบทเป็น  อาทิตย์
 วฤธ หงสนันทน์  รับบทเป็น  เป๋า
 วริษฐ์ ทิพโกมุท  รับบทเป็น  โจโจ้
 ปรียาดา สิทธาไชย  รับบทเป็น  ฮันนี่
 ศรัณยู ประชากริช  รับบทเป็น  ปราณ
 เกริก ชิลเลอร์  รับบทเป็น  กรณ์
 กฤตมน ธวัลกรกคณัช  รับบทเป็น  ณัชชา หรือ นัตตี้
 ดวงตา ตุงคะมณี  รับบทเป็น  คุณนายราศี
 อรนภา กฤษฎี  รับบทเป็น  ปูเปรี้ยว
 โน้ต เชิญยิ้ม  รับบทเป็น  เฮียช้าง
 เนาวรัตน์ ยุกตะนันท์  รับบทเป็น  สมร สิริโสภา
 อาภาพร นครสวรรค์  รับบทเป็น  ลูกเป็ด
 ธนวัฒน์ ประสิทธิสมพร  รับบทเป็น  ชิวาว่า
 พรนภา เทพทินกร  รับบทเป็น  เพ็ญศรี เกิดงามพริ้ง 
 อรอนงค์ ปัญญาวงศ์  รับบทเป็น  คุณหญิงเดือนเด่น สันต์สิริศักดิ์
 สมมาตร ไพรหิรัญ  รับบทเป็น  ดามพ์ สันต์สิริศักดิ์
 ปวันรัตน์ นาคสุริยะ  รับบทเป็น  ผู้กำกับหมี
 นฤมล สิทธิเม่ง  รับบทเป็น  เรด้าร์
 ธัญญา รัตนมาลากุล  รับบทเป็น  บ๊วย
 ขอแนะนำ 
 ศุภกิตติ์ พึ่งพระเดช  รับบทเป็น  เมฆ
 ณัฐดนัย จิราภรณ์มณี  รับบทเป็น  ภีม
 สกล สกลธนารักษ์  รับบทเป็น  จิตแพทย์รักษาอาการกลัวแมงมุม

 นักแสดงรับเชิญ 
 จักรกฤษณ์ อำมะรัตน์  รับบทเป็น  นิรันดร์
 พัชรศรี เบญจมาศ  รับบทเป็น  พี่กาละแมร์
 ศรัทธา ศรัทธาทิพย์  รับบทเป็น  ภู่กันเทพ
 พุทธชาด พงศ์สุชาติ  รับบทเป็น  แม่หมองูเขียว
 ยุวดี เรืองฉาย  รับบทเป็น ฉลาม
 ธนรัตน์ วัฒนเดชานันท์  รับบทเป็น  เออออ
 ภาคภูมิ วิโยค  รับบทเป็น  ห่อหมก
 โซเฟีย ลา  รับบทเป็น  โซเฟีย
 นันทิตา ฆัมภิรานนท์  รับบทเป็น  ครรชิต หรือ คริชชี่
 สมเกียรติ จันทร์พราหมณ์  รับบทเป็น  อาจารย์ลิง พิธีกรในรายการ ศึก 12 ราศี
 สุริวิภา กุลตังวัฒนา  รับบทเป็น หนูแหม่ม พิธีกรในรายการศึก 12 ราศี
 ณัฐชนน ภูวนนท์  รับบทเป็น พระเอกละครของไลลา
 โยธิน มาพบพันธ์  รับบทเป็น หลวงพ่อ
 พรทิพย์ สกิดใจ รับบทเป็น เอ๋ พรทิพย์
 อจิรภา ไมซิงเกอร์ รับบทเป็น ขนมครก
 ด.ญ.ณพัศพร บุญธรรมรัตน์  รับบทเป็น นางฟ้า (วัยเด็ก)
 ด.ญ.ชนิกานต์ ตังกบดี  รับบทเป็น ไลลา (วัยเด็ก)
 ด.ญ.กรณิศ เล้าสุบินประเสริฐ  รับบทเป็น จิ๋ว (วัยเด็ก)

 เพลงประกอบละคร 
 เพลง อยากได้เอาไป (เพลงเปิดเรื่อง , เพลงปิดเรื่อง) - ขับร้องโดย ลิเดีย ศรัณย์รัชต์ วิสุทธิธาดา
 เพลง เศษใจ - ขับร้องโดย ลิเดีย ศรัณย์รัชต์ วิสุทธิธาดา
 เพลง ป่วย - ขับร้องโดย ลิเดีย ศรัณย์รัชต์ วิสุทธิธาดา Feat. Twopee Southside
 เพลง หยุดฝันก็ไปไม่ถึง - ขับร้องโดย ลิเดีย ศรัณย์รัชต์ วิสุทธิธาดา (ใช้ดนตรีตั้งเดิมของวง แคลช ในฉากที่จิ๋วกับเมฆออดิชั่น)
# อาร์ไนน์
อาร์ไนน์  คือ วงดนตรีป็อปร็อกสังกัด เป็นวงดนตรีที่เกิดจากการตั้งวงขึ้นใหม่ของอดีตนักดนตรีจากวงโปเตโต้ จำนวน 3 คน คือ รัตนพล เก่งเรียน (วิน) นันทไกร ฉ่ำใจหาญ (โน้ต) และ สุวาทิน วัฒนวิทูกูร (บ๋อม)http://www.thairath.co.th/content/422812

วันที่ 7 พฤศจิกายน 2558 วงอาร์ไนน์ได้ประกาศพักวงชั่วคราว โดยวินไปเป็นศิลปินเดี่ยว ส่วนสมาชิกอีกสามคน บ๋อม,โน้ต, และฝ้าย รวมกันทำผลงานใหม่ในวง The 10th Saturday ซึ่งเน้นการทำดนตรีแนวอินดี้ป๊อบและซินธ์ป๊อบ

 สมาชิก 
 รัตนพล เก่งเรียน (วิน) ร้องนำ, กีต้าร์, (โซโล่) เกิดวันที่ 29 กันยายน พ.ศ. 2527 เกิดที่ เขตบางแค จังหวัดกรุงเทพมหานคร (พ.ศ. 2555 - 2558)
 นันทไกร ฉ่ำใจหาญ (โน้ต) กีต้าร์, (ริทึ่ม) เกิดวันที่ 15 สิงหาคม พ.ศ. 2524 เกิดที่ อำเภอเมืองแม่ฮ่องสอน จังหวัดแม่ฮ่องสอน (พ.ศ. 2555 - 2558)
 สุวาทิน วัฒนวิทูกูร (บ๋อม) กลอง เกิดวันที่ 5 กันยายน 2520 เกิดที่ เขตลาดพร้าว จังหวัดกรุงเทพมหานคร (พ.ศ. 2555 - 2558)
 นริศรินทร์ จันทร์พรายศรี (ฝ้าย) เบส เกิดวันที่ 8 พฤษภาคม พ.ศ. 2534 เกิดที่ อำเภอเมืองอำนาจเจริญ จังหวัดอำนาจเจริญ (พ.ศ. 2556 - 2558)

 อดีตสมาชิก 
 นัฐพงษ์ บุตรพรหม (โก้) เบส
 (ฟลุ๊ค) กลอง

 ประวัติ 

 ผลงาน 
 New Single 
พ.ศ. 2556
 ยังไงก็เพื่อนกัน
พ.ศ. 2557
 เธอคือรัก (เพลงประกอบละคร จุดนัดภพ ปี 3)
พ.ศ. 2558
 ค่อยค่อยเรียนรู้

 แหล่งข้อมูลอื่น 
https://www.facebook.com/r9rock Official Facebook Page ของวง
# อาโอยามะ (โตเกียว)
อาโอยามะ  เป็นย่านหนึ่งในเขตมินาโตะ กรุงโตเกียว ประเทศญี่ปุ่น เป็นย่านการค้าและบันเทิงยอดนิยมของวัยรุ่นญี่ปุ่น รองมาจากย่านชิบูยะ และฮาราจูกุ

ในอดีตสมัยเอโดะ ย่านอาโอยามะเป็นแหล่งที่ตั้งของวัด ศาลเจ้า และที่พำนักของเหล่าซามูไร ที่มาของชื่อมาจากนามของอาโอยามะ ทาดานาริ ขุนนางท่านหนึ่งในสมัยโชกุนโทกูงาวะ ซึ่งได้สร้างที่พำนักในบริเวณนี้
# เฉด
เฉด  เป็นวงดนตรีออลเทอร์นาทิฟร็อกที่เริ่มจากยักษ์และสุ่ม อดีตสมาชิกวงแคลชได้ตั้งวงใหม่ขึ้นมา และได้อีก 3 คนมาช่วยสร้างสีสัน คือ แบน, เล้ง และเหมี่ยว และได้เซ็นสัญญากับค่ายดั๊กบาร์ อันเป็นจุดเริ่มต้นของเพลงรอพี่ก่อน'ยักษ์-สุ่ม' ฟอร์มวงใหม่ 'SHADE' ปล่อยซิงเกิล 'รอพี่ก่อน' จาก ไทยรัฐ ล่าสุด แบนเป็น Sound Engineer ของทางค่าย มีภารกิจเยอะ จึงทำให้ทางวงทำกันแค่ 4 คนแจกแผล่บ!!!! มือเบสวง shade ??? (และเพลงใหม่) สุ่มจึงย้ายไปเล่นเบสในเพลง อย่ามาเยอะ

ปี พ.ศ. 2559 ได้เปลี่ยนชื่อวงเป็นวงทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน 

 ผลงาน 
 ทางแห่งฝัน 
 รอพี่ก่อน 
 อย่ามาเยอะ
# เซ็นทรัลเวิลด์ ออฟฟิสเศส
อาคารสำนักงาน เซ็นทรัลเวิลด์ ออฟฟิสเศส  คืออาคารสำนักงานที่ใหญ่ที่สุดในกลุ่มเซ็นทรัล ก่อสร้างแล้วเสร็จเมื่อเดือนธันวาคม พ.ศ. 2547 โดยปรับปรุงจากโครงสร้างอาคารสำนักงานเวิลด์เทรดเซ็นเตอร์เดิม ที่ผู้พัฒนาเก่าคือ บริษัท วังเพชรบูรณ์ จำกัด ก่อสร้างไม่แล้วเสร็จตามกำหนด อาคารดังกล่าวมีความสูง 46 ชั้นใบรับรองตรวจสอบอาคาร bsa.or.th  พื้นที่กว่า 80,000 ตารางเมตร เป็นพื้นที่ว่างสำหรับเช่าเป็นสำนักงาน มีสิ่งอำนวยความสะดวกต่างๆ และเชื่อมต่อกับศูนย์การค้าเซ็นทรัลเวิลด์โดยตรง รอบข้างประกอบด้วยศูนย์การค้าหลายแห่ง และศูนย์ประชุมพื้นที่กว่า 16,000 ตารางเมตร The Offices at CentralWorld  cpn.co.th

อาคารดังกล่าวเป็นที่ตั้งของสำนักงานใหญ่ บริษัท เซ็นทรัลพัฒนา จำกัด (มหาชน), แอปเปิ้ล เซาท์ เอเชีย (ประเทศไทย), ซิสโก (ประเทศไทย) และบริษัทข้ามชาติอีกหลายแห่ง รวมถึงกลุ่มธนาคารมาลายัน (เมย์แบงก์) (โดยมีบริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) เป็นหนึ่งในบริษัทในกลุ่ม)

ดูเพิ่ม
 ตึกระฟ้า
 รายชื่ออาคารที่สูงที่สุดในประเทศไทย
# สมเด็จกรมพระนโรดม สุทธารส
สมเด็จพระราชอัยกาวรจักรรณฤทธิ์  หรือ สมเด็จกรมพระนโรดม สุทธารส (พ.ศ. 2415 - พ.ศ. 2488) เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม และเป็นพระราชบิดาในพระบาทสมเด็จพระนโรดม สุรามฤต พระมหากษัตริย์ลำดับที่ 5 แห่งราชอาณาจักรกัมพูชาสมัยใหม่

พระองค์พระราชสมภพในปี พ.ศ. 2415 เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม ธิดาพระสุพรรณพิศาล (กอง อภัยวงศ์)  ทรงมีพระเชษฐาร่วมมารดาอีกพระองค์คือพระองค์เจ้านโรดม เกศรา (พ.ศ. 2412 - พ.ศ. 2452)norodom A great WordPress.com site

สมเด็จกรมพระนโรดม สุทธารส ทรงเสกสมรสกับพระองค์เจ้านโรดม พงางาม (พ.ศ. 2417 - พ.ศ. 2487) พระขนิษฐาต่างพระมารดา มีพระโอรส-ธิดา 5 พระองค์ ได้แก่
 หม่อมเจ้า (นักองค์มจะ) นโรดม เอกอัศนีย์ (พ.ศ. 2435 - พ.ศ. 2450)
 พระบาทสมเด็จพระนโรดม สุรามฤต (6 มีนาคม พ.ศ. 2439 - 3 เมษายน พ.ศ. 2503)
 หม่อมเจ้า (นักองค์มจะ) นโรดม ภาวฤทธิ์ (พ.ศ. 2439 - ไม่ปรากฏ)
 สมเด็จพระราชกนิษฐานโรดม รัศมีโสภณ (พฤศจิกายน พ.ศ. 2441 - พ.ศ. 2541)
 หม่อมเจ้า (นักองค์มจะ) นโรดม หญิงเล็ก (พ.ศ. 2443 - ไม่ปรากฏ)

สมเด็จกรมพระนโรดม สุทธารส สวรรคตในปี พ.ศ. 2488cambodiatheroyalandourland ខេមរៈបូរី: June 2008 ตรงกับรัชกาลพระบาทสมเด็จพระนโรดม สีหนุ (ครั้งแรก) ในราชอาณาจักรกัมพูชา และตรงกับรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในราชอาณาจักรไทย

 พระราชประวัติ 
สมเด็จกรมพระนโรดม สุทธารส เป็นพระราชโอรสในพระบาทสมเด็จพระนโรดม บรมรามเทวาวตารแห่งราชอาณาจักรกัมพูชาสมัยใหม่ และเป็นพระราชบิดาในพระบาทสมเด็จพระนโรดม สุรามฤต  และเป็นพระอัยกาในสมเด็จพระนโรดม สีหนุ

หลังจากพระบาทสมเด็จพระสีสุวัตถิ์ มุนีวงศ์เสด็จสวรรคต ฝรั่งเศสได้คัดเลือก 5 รัชทายาทเพื่อสืบราชสันตติวงศ์ต่อ ได้แก่ กรมพระสีสุวัตถิ์ มุนีเรศ กรมพระนโรดม สุทธารส นักองเจ้านโรดม สุรามฤต พระองค์มจะ นโรดม นรินทเดช และ หม่อมราชวงศ์นโรดม สีหนุ ตามลำดับ

พระนโรดม สุทธารสทรงเป็นหนึ่งในรัชทายาทสืบราชสันตติวงศ์ต่อจากพระบาทสมเด็จพระสีสุวัตถิ์ มุนีวงศ์ โดยพระองค์ทรงเป็นลำดับที่สอง ต่อจากกรมพระสีสุวัตถิ์ มุนีเรศ ซึ่งทางฝรั่งเศสได้ข้ามลำดับรัชทายาทสืบราชสันตติวงศ์ไป แต่เนื่องจากพระนโรดม สุทธารสได้มีแนวความคิดที่จะประกาศเอกราชของกัมพูชาจากฝรั่งเศสซึ่งแผนการเอกราชของพระองค์จึงรั่วไหลไปยังเจ้าหน้าที่อาณานิคมฝรั่งเศส ทำให้ทางฝรั่งเศสตัดสิทธิพระองค์ในการสืบราชสันตติวงศ์ในที่สุด 

ฝรั่งเศสได้ตัดสินใจมอบราชบัลลังก์ให้แก่พระราชนัดดาพระนโรดม สีหนุ หลังจากที่พระบาทสมเด็จพระสีสุวัตถิ์ มุนีวงศ์สิ้นพระชนม์ในปี พ.ศ. 2484 ในช่วงสงครามโลกครั้งที่สอง ซึ่งเป็นช่วงที่พระองค์ทรงมีพระชนม์มายุเพียง 18 ปีเท่านั้น

สมเด็จกรมพระนโรดม สุทธารส ทรงเป็นพระอัยกาในพระบาทสมเด็จพระนโรดม สีหนุ และเป็นพระปัยกาในพระบาทสมเด็จพระบรมนาถ นโรดม สีหมุนี

สมเด็จกรมพระนโรดม สุทธารส สวรรคตเมื่อวันที่ 27 มกราคม พ.ศ. 2488 ต่อมาทรงได้รับการสถาปนาพระอิสริยยศเป็น สมเด็จพระราชอัยกา วรจักรรณฤทธิ์ พระราชอัยกาในพระบรมรัตนโกศ  

ถนนสุทธารสเป็นหนึ่งในถนนในกรุงพนมเปญตั้งตามพระนามเพื่อเฉลิมพระเกียรติพระองค์ จากมุมถนนนโรดมถึงถนนกัณฑบุปผา ทางเหนือของวัดปทุมวดีราชวราราม
# พินเทอเรสต์
พินเทอเรสต์  เป็นบริการการแบ่งปันรูปภาพและบริการโซเชียลมีเดียที่ออกแบบมาเพื่อเปิดใช้งานการบันทึกและค้นหาข้อมูล (โดยเฉพาะ "ไอเดีย") บนเวิลด์ไวด์เว็บโดยใช้รูปภาพ และในขนาดเล็กกว่า กิฟและวิดีโอ ในรูปแบบของพินบอร์ด เว็บไซต์นี้สร้างโดยเบน ซิลเบอร์แมน, พอล สเกียร์รา และอีวาน ชาร์ป และมีผู้ใช้งานรายเดือน 300 ล้านคนในเดือนสิงหาคม ค.ศ. 2019 บริการนี้ดำเนินการโดยพินเทอเรสต์ อิงค์ ซึ่งตั้งอยู่ในซานฟรานซิสโก
# ศุภชัย สมเจริญ
ศุภชัย สมเจริญ (เกิด 8 กุมภาพันธ์ พ.ศ. 2492) อดีต รองประธานวุฒิสภาไทย คนที่ 2 และสมาชิกวุฒิสภาไทย ชุดที่ 12 อดีตผู้พิพากษาอาวุโสในศาลฎีกา อดีตประธานศาลอุทธรณ์ ภาค 1 และอดีตประธานกรรมการการเลือกตั้ง (กกต.) รับผิดชอบด้านกิจการบริหารกลางคอลัมน์ คนตามข่าว เรื่องรู้จักเขายัง... "ศุภชัย สมเจริญ" ประธาน กกต.ป้ายแดง โดย ดุษฎี สนเทศ จากเว็บไซต์หนังสือพิมพ์มติชน ประจำวันที่ 11 ธันวาคม พ.ศ. 2556 เวลา 10:06:41 น. สืบค้นวันที่ 15 มิถุนายน พ.ศ. 2557

 ประวัติการศึกษา 
นิติศาสตร์บัณฑิต มหาวิทยาลัยธรรมศาสตร์
เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
รัฐศาสตรมหาบัณฑิต บริหารรัฐกิจ  มหาวิทยาลัยธรรมศาสตร์
ปรัชญาดุษฎีบัณฑิต การบริหารกระบวนการยุติธรรม  มหาวิทยาลัยธรรมศาสตร์
ปรัชญาดุษฎีบัณฑิตกิตติมศักดิ์ รัฐประศาสนศาสตร์ มหาวิทยาลัยเวสเทิร์น
นิติศาสตรดุษฎีบัณฑิตกิตติมศักดิ์ วิทยาลัยทองสุข
ปริญญาบัตรการป้องกันราชอาณาจักร รุ่นที่ 45
วุฒิบัตร บ.ย.ส. รุ่นที่ 10, ประกาศนียบัตร วตท.รุ่นที่ 5, ป.ป.ร. รุ่นที่ 14คอลัมภ์เปิดปูม “5 เสือ กกต.” ชุดใหม่ จากเว็บไซต์สำนักข่าวอิศรา สืบค้นวันที่ 15 มิถุนายน พ.ศ. 2557
ปริญญาเอกปรัชญาดุษฎีบัณฑิต จากคณะนิติศาสตร์ มหาวิทยาลัยธรรมศาสตร์สาขาบริหารกระบวนการยุติธรรม“ส.ว.สมชาย” โพสต์ตื้นตัน สำเร็จปริญญาเอกปรัชญาดุษฎีบัณฑิต คณะนิติศาสตร์ ขอนำความรู้ ทำงานตอบแทนชาติ-ปชช.โดยได้รับทุนการศึกษาจากสำนักงานศาลรัฐธรรมนูญ

 รางวัล 
 พ.ศ. 2561 รางวัล “เกียรติภูมินิติโดม” ในฐานะศิษย์เก่าดีเด่น คณะนิติศาสตร์ มหาวิทยาลัยธรรมศาสตร์

 ประสบการณ์และผลงาน 
หัวหน้าแผนกวิชาการกฎหมาย กองกับการ 2
กองอำนวยการศึกษา กองบัญชาการศึกษา กรมตำรวจ
ผู้ช่วยผู้พิพากษา
ผู้พิพากษาศาลจังหวัดอุตรดิตถ์
ผู้พิพากษาศาลแขวงพระนครใต้ ศาลแขวงพระนครเหนือ
ผู้พิพากษาหัวหน้าศาลจังหวัดภูเขียว ศาลจังหวัดสีคิ้ว
ศาลจังหวัดระยอง ผู้พิพากษาศาลแพ่ง ผู้พิพากษาหัวหน้าศาลแขวงธนบุรี
ผู้พิพากษาหัวหน้าคณะในศาลอาญาธนบุรี
ผู้ช่วยผู้พิพากษาศาลฎีกา
รองอธิบดีผู้พิพากษาภาค 4 และภาค 2
ผู้พิพากษาหัวหน้าคณะในศาลอุทธรณ์ภาค 8 และภาค 4
ประธานแผนกคดีเยาวชนและครอบครัวในศาลอุทธรณ์ภาค 4
ผู้พิพากษาศาลฎีกา
ผู้พิพากษาหัวหน้าคณะในศาลฎีกา
ประธานศาลอุทธรณ์ภาค 1
ผู้พิพากษาหัวหน้าคณะในศาลฎีกา คณะที่ 1 ทำหน้าที่ประธานคดีปกครอง
กรรมการตุลาการศาลยุติธรรมผู้ทรงคุณวุฒิในชั้นศาลฎีกาและชั้นศาลอุทธรณ์
กรรมการข้าราชการศาลยุติธรรมในชั้นศาลฎีกา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๕, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑๐, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๓ ตอนที่ ๒๕ ข หน้า ๔๑๙, ๒๕ ธันวาคม ๒๕๓๙
# ธีรวัฒน์ ธีรโรจน์วิทย์
ธีรวัฒน์ ธีรโรจน์วิทย์ (เกิด 11 มกราคม พ.ศ. 2496) เคยเป็นผู้พิพากษาอาวุโสในศาลอุทธรณ์ อดีตกรรมการการเลือกตั้ง (กกต.)คอมลัมภ์ศาลฎีกาลงมติเลือก “ธีรวัฒน์ ธีระโรจน์วิทย์” เป็น กกต.คนที่ 2 จากเว็บไซต์ผู้จัดการออนไลน์ ประจำวันที่ 18 ตุลาคม 2556 14:22 น. สืบค้นวันที่ 15 มิถุนายน พ.ศ. 2557 รับผิดชอบด้านกิจการพรรคการเมืองและการออกเสียงประชามติ

 ประวัติการศึกษา 
ปริญญาตรี รัฐศาสตร์ มหาวิทยาลัยรามคำแหง พ.ศ. 2518
ปริญญาตรี นิติศาสตร์บัณฑิต มหาวิทยาลัยรามคำแหง พ.ศ. 2521
เนติบัณฑิตไทย พ.ศ. 2523
ปริญญาโท รัฐศาสตร์มหาบัณฑิต มหาวิทยาลัยธรรมศาสตร์ พ.ศ. 2538
ปริญญาเอก ปรัชญาดุษฎีบัณฑิต (สหวิทยาการ) มหาวิทยาลัยธรรมศาสตร์ พ.ศ. 2548คอลัมภ์เปิดปูม “5 เสือ กกต.” ชุดใหม่ จากเว็บไซต์สำนักข่าวอิศรา สืบค้นวันที่ 15 มิถุนายน พ.ศ. 2557

 ประสบการณ์และผลงาน 
ผู้พิพากษาอาวุโสในศาลอุทธรณ์รัชดา พ.ศ. 2551
อธิบดีผู้พิพากษา ภาค 9
# ภุชงค์ นุตราวงศ์
ภุชงค์ นุตราวงศ์ อดีตเลขาธิการคณะกรรมการการเลือกตั้ง(กกต.)VMU5RPT0=&sectionid=TURNd05BPT0=&day=TWpBeE1pMHdOUzB3T1E9PQ== คอลัมน์สัมภาษณ์พิเศษภุชงค์ นุตราวงศ์ โชว์บทใหม่ 'เลขาฯกกต. จากเว็บไซต์หนังสือพิมพ์ข่าวสด 9 พฤษภาคม พ.ศ. 2555คอลัมน์กกต.ได้ 'ภุชงค์ นุตราวงศ์' เป็นเลขาฯคนใหม่ จากเว็บไซต์ไทยรัฐออนไลน์ 20 กุมภาพันธ์ 2555 20:18 น. สืบค้นวันที่ 16 มิถุนายน พ.ศ. 2557 และอดีตรองเลขาธิการคณะกรรมการการเลือกตั้ง ด้านกิจการการมีส่วนร่วม (พ.ศ. 2553)ข้อมูลนายภุชงค์ นุตราวงศ์ จากเว็บไซต์เครือข่ายข้อมูลการเมืองไทย  สืบค้นวันที่ 15 มิถุนายน พ.ศ. 2557  และมีคู่สมรสคือ พรวรินทร์ นุตราวงศ์คอลัมน์ "พรวรินทร์ นุตราวงศ์" ยอดภรรยา..หัวใจน่ากราบ โดย ASTV ผู้จัดการออนไลน์	17 มกราคม 2554 16:54 น.  สืบค้นวันที่ 16 มิถุนายน พ.ศ. 2557

 การศึกษา 
ภุชงค์ สำเร็จการศึกษาระดับปริญญาตรีศิลปศาสตรบัณฑิต (รัฐศาสตร์) จากมหาวิทยาลัยเชียงใหม่ประกาศกกต. เรื่อง รายชื่อผู้มีสิทธิเข้าสอบสัมภาษณ์ การเลือกบุคคลเพื่อแต่งตั้งให้ดำรงตำแหน่งเลขาธิการคณะกรรมการการเลือกตั้ง  สืบค้นวันที่ 15 มิถุนายน พ.ศ. 2557 และปริญญาโท รัฐศาสตรมหาบัณฑิต (การปกครอง) จากคณะรัฐศาสตร์ จุฬาลงกรณ์มหาวิทยาลัย 

 การทำงาน 
ภุชงค์ เริ่มรับราชการในสังกัดสำนักงานปลัดกระทรวงมหาดไทย จนกระทั่งดำรงตำแหน่งหัวหน้าฝ่ายในสังกัดกองกลาง สำนักงานปลัดกระทรวงมหาดไทย จึงได้โอนมาสังกัดสำนักงานคณะกรรมการการเลือกตั้ง ในยุคเริ่มต้นก่อตั้งสำนักงาน กกต. จนกระทั่งได้รับแต่งตั้งเป็นผู้อำนวยการสำนักการประชุม เป็นผู้อำนวยการสำนักเลขานุการคณะกรรมการการเลือกตั้ง และเป็นรองเลขาธิการคณะกรรมการการเลือกตั้ง ในปี พ.ศ. 2553

จากนั้นจึงได้ลาออกจากราชการ เพื่อสมัครเข้ารับตำแหน่งเลขาธิการคณะกรรมการการเลือกตั้ง ในปี พ.ศ. 2555 และเป็นข้าราชการในสังกัด กกต. คนแรกที่ได้ดำรงตำแหน่งเลขาธิการ กระทั่งในปี พ.ศ. 2558 คณะกรรมการการเลือกตั้ง มีมติให้เลิกจ้างเนื่องจากไม่ผ่านการประเมินผลงานตามเกณฑ์ที่กำหนดชีวิต 18 ปี บินสูงใน กกต. "ภุชงค์"เลขาฯคนแรกที่โดนปลด

 ประสบการณ์และผลงาน 
 ที่ปรึกษาคณะอนุกรรมาธิการด้านสตรี คณะกรรมาธิการพัฒนาสังคมและกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา 
 ที่ปรึกษาสมาคมตลกแห่งประเทศไทย
 ผู้ตรวจการลูกเสือ สำนักงานคณะกรรมการบริหารลูกเสือแห่งชาติ
 ประธานกรรมการดำเนินการ สหกรณ์ออมทรัพย์ องค์กรอิสระ จำกัด

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๒๘, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖, เล่ม ๑๓๐ ตอนที่ ๓๐ ข หน้า ๓๙, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๕๖ - ๒๕๕๙, เล่ม ๑๓๖ ตอนที่ ๓ ข หน้า ๖, ๒๒ กุมภาพันธ์ ๒๕๖๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๐ ตอนที่ ๙๕ ง ฉบับพิเศษ หน้า ๓๔, ๑๐ มิถุนายน ๒๕๒๖
# วัดท่ามะเกว๋น
วัดวัดท่ามะเกว๋น เดิมเป็นวัดร้าง สันนิษฐานว่าสร้างขึ้นก่อนปีพุทธศักราช 2090 ได้รับการบูรณะในปี พ.ศ. 2345
 

ปัจจุบันพระอธิการเคลื่อน สุทสฺสีโล ดำรงตำแหน่งเป็นเจ้าอาวาสวัดวัดท่ามะเกว๋น

เจดีย์

 ประเพณีประจำปี 

 ประมวลภาพบรรยากาศภายในวัดท่ามะเกว๋น
# จูเลียน กรีน
จูเลียน เวสลีย์ กรีน  เกิด 6 มิถุนายน 1995 เป็นนักฟุตบอลชาวอเมริกันที่เล่นเป็นปีกให้กับสโมสรฟุตบอลไบเอิร์นมิวนิกและฟุตบอลทีมชาติสหรัฐอเมริกา ในการเล่นกับทีมชาติเยาวชน เขาได้ลงเล่นกับทั้งทีมชาติเยอรมนีและทีมชาติสหรัฐอเมริกา เนื่องจากเขาถือ 2 สัญชาติ
# จันทน์ชะมด
จันทน์ชะมด เป็นชื่อเรียกไม้ต้น 2 ชนิด ได้แก่
 Aglaia silvestris (M. Roem.) Merr. ในวงศ์กระท้อน (Meliaceae)
 Mansonia gagei J.R. Drumm. ex Prain ในวงศ์ย่อย Sterculiaceae ของวงศ์ชบา (Malvaceae) เครื่องยาจันทน์ชะมดที่มีจำหน่ายตามร้านขายยาไทยในปัจจุบันได้มาจากแก่นพืชชนิดนี้สุนันทา ศรีโสภณ, จันคนา บูรณะโอสถ และอุทัย โสธนะพันธุ์. "การพิสูจน์เอกลักษณ์ของเครื่องยาจันทน์ชะมดด้วยวิธีโครมาโทกราฟีแบบชั้นบาง." วารสารไทยเภสัชศาสตร์และวิทยาการสุขภาพ 11, 1 (2559): 53.
# เซ็ลเลอ
เซ็ลเลอ (,) เป็นเมืองและเมืองหลวงของเขตเซ็ลเลอในรัฐโลว์เออร์แซกโซนี ประเทศเยอรมนี เมืองตั้งอยู่บนฝั่งแม่น้ำอัลเลอร์ สาขาแม่น้ำของแม่น้ำเวเซอร์ เมืองมีประชากร 71,000 คน

 เมืองฝาแฝดและเมืองพี่น้อง 

เมืองพี่น้องและเมืองแฝดของเมืองเซ็ลเลอได้แก่
  กฟิดซึน, ประเทศโปแลนด์
  เชลเลลีกูเร, ประเทศอิตาลี
  แฮเมนลินนา, ประเทศฟินแลนด์
  Holbæk, ประเทศเดนมาร์ก
  ซูมืย, ประเทศยูเครน"Twin towns. " Celle official website. Accessed August 6, 2008.  เมอดง, ประเทศฝรั่งเศส
  แทวิสต็อก, สหราชอาณาจักร
  ตูย์เมน, ประเทศรัสเซีย
  ทัลซา, สหรัฐอเมริกา
  Mazkeret Batya, ประเทศอิสราเอล
# Mansonia gagei
จันทน์ชะมด, จันทน์หอม หรือ จันทน์พม่า  เป็นไม้ยืนต้นผลัดใบในวงศ์ชบา (Malvaceae) พบในเอเชียตะวันออกเฉียงใต้และเอเชียใต้

ต้นนี้มีลักษณะลำต้นตรง เปลือกสีเทาอมขาว ใบเดี่ยว ดอกช่อ ขนาดเล็ก สีขาว ผลแห้ง แต่ละผลมีปีกรูปสามเหลี่ยมที่ปลายผล 1 อัน ไม้ที่ตายเองมีกลิ่นคล้ายชะมด ใช้ทำหีบ ตู้เสื้อผ้า เนื้อไม้ใช้ผสมในยาแก้ไข้ น้ำมันที่กลั่นจากเนื้อไม้ ใช้ทำน้ำหอม ผสมในยาบำรุงหัวใจ เครื่องยาจันทน์ชะมดที่มีจำหน่ายตามร้านขายยาไทยในปัจจุบันได้มาจากแก่นพืชชนิดนี้สุนันทา ศรีโสภณ, จันคนา บูรณะโอสถ และอุทัย โสธนะพันธุ์. "การพิสูจน์เอกลักษณ์ของเครื่องยาจันทน์ชะมดด้วยวิธีโครมาโทกราฟีแบบชั้นบาง." วารสารไทยเภสัชศาสตร์และวิทยาการสุขภาพ 11, 1 (2559): 53.
# หวายกุ้ง
หวายกุ้ง  เป็นหวายกอขนาดใหญ่เป็นพุ่มหนาม มีมือเกาะ หนามบนกาบหุ้มลำที่ยังอ่อนเรียงตัวเป็นวง หนามแหลมโค้งงอ ต้องการแสงแดดจัดในการเจริญเติบโต พบในสุมาตรา สิงคโปร์ คาบสมุทรมลายู ไทย ไปจนถึงพม่า กัมพูชาและเวียดนาม ใช้สานตะกร้าแบบหยาบๆ
# หวายกุ้งน้ำพราย
หวายกุ้งน้ำพราย  เป็นหวายกอขนาดใหญ่ ออกดอกครั้งเดียวแล้วตาย กาบหุ้มลำเมื่อสดมีสีเขียวอ่อนมีขุยสีน้ำตาล และมีสีน้ำตาลมีขุยสีเทาเมื่อแห้ง หนามขนาดใหญ่ค่อนข้างแน่น ผลกลมเมื่อแห้งมีสีน้ำตาลแดง ขอบเกล็ดหุ้มผลสีดำสลับกับริ้วสีเหลือง กระจายพันธุ์ในบอร์เนียว สุมาตรา คาบสมุทรมลายู ไปจนถึงภาคใต้ของไทย ใช้ผูกมัดหรือสานตะกร้าแบบหยาบๆ ใช้สานเครื่องมือดักปลาหรือกรงไก่ ยอดรับประทานได้และมีจำหน่ายในท้องตลาดในซาราวัก แต่ชนพื้นเมืองในคาบสมุทรมลายูเชื่อว่ามีพิษ
# ชะมดต้น
ชะมดต้น  มีชื่อสามัญหลายชื่อ เช่น Abelmosk, ambrette seeds, annual hibiscus, Bamia Moschata, Galu Gasturi, muskdana, musk mallow,เป็นพืชในวงศ์ Malvaceae เป็นพืชล้มลุก อายุปีเดียว ใบเดี่ยว ผิวใบมีขนรูปดาวทั้งสองด้าน ก้านใบยาว ดอกเดี่ยว กลีบดอกสีเหลือง โคนกลีบสีแดง เกสรตัวผู้จำนวนมาก เชื่อมติดเป็นท่อยาว เมล็ดรูปไต มีกลิ่นฉุน
thumb|250px|left|เทียนชะมด
เมล็ดของพืชชนิดนั้ทางแพทย์แผนไทยเรียกเทียนชะมด ใช้เป็นยาบำรุงธาตุ ขับลม บดกับน้ำนมใช้ทาแก้หิด ถ้าเคี้ยวจะได้กลิ่นเหมือนชะมดเช็ด เมล็ดบดเป็นผง ใช้โรยตู้เสื้อผ้าเพื่อป้องกันแมลง น้ำมันที่กลั่นจากเมล็ดใช้ทำน้ำหอมชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 3 เครื่องยาสัตววัตถุ. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2556.หน้า 245 - 246 เมล็ดใช้แต่งกลิ่นกาแฟ ใบใช้รับประทานเป็นผัก ในอินเดีย พืชชนิดนี้ใช้ทำยาตามตำราอายุรเวท
# วัดนวมินทรราชูทิศ
วัดนวมินทรราชูทิศ ตั้งอยู่ที่เมืองเรย์แฮม รัฐแมสซาชูเซตส์ ในวันที่ 1 สิงหาคม พ.ศ. 2545 วัดนวมินทรราชูทิศ ได้ถือกำเนิดอย่างเป็นทางการ ณ อพาร์ตเมนท์ เลขที่ 1765 Commonwealth Ave รัฐแมสซาชูเซตส์ ต่อมาในวันที่ 1 มิถุนายน พ.ศ. 2546 ได้ย้ายไปอยู่ที่บ้านเลขที่ 11 Wilmot St Watertown รัฐแมสซาชูเซตส์ และย้ายมายังที่ตั้งปัจจุบัน 382 South Street East เมืองเรย์แฮม รัฐแมสซาชูเซตส์ 02767 เมื่อวันที่ 2 กรกฎาคม พ.ศ. 2547 และได้มีพิธีเปิดโครงการก่อสร้างอุโบสถหรือ Ground Breaking เมื่อเวลา 10.09 น.ของวันที่ 20 กันยายน พ.ศ. 2547 โดยระบุว่าพระอุโบสถทรงไทยประยุกต์ ที่มีพื้นที่ 110,000 ตารางฟุต ใช้งบก่อสร้าง 50 ล้านดอลลาร์สหรัฐ ซึ่งจะทำให้วัดแห่งนี้กลายเป็นวัดไทยนอกประเทศที่ใหญ่ที่สุด

การออกแบบ
บีน แวง สถาปนิกผู้ออกแบบสร้างอุโบสถของวัดนวมินทรราชูทิศ กล่าวว่า อุโบสถดังกล่าว ออกแบบตามแนวคิดของพระพรหมวชิรญาณ (ปสฤทธิ์ เขมงฺกโร) ประธรรมกรรมการอำนวยการวัดนวมินทรราชูทิศ ที่บอกว่าต้องการให้เป็นการผสมผสานระหว่างสถาปัตยกรรมตะวันออกและตะวันตก คือสถาปัตยกรรมแบบนิวอิงแลนด์และไทยเข้าด้วยกัน เพื่อให้ขัดกับสภาพแวดล้อมของเมือง ขณะเดียวกันก็สามารถรักษาเอกลักษณ์ความเป็นไทยเอาไว้

โดยส่วนกลางของอุโบสถ จะเป็นอาคารสามชั้น (ไม่รวมเจดีย์)
 ชั้นแรก - เป็นพิพิธภัณฑ์เทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (คล้าย ๆ กับห้องสมุดประธานาธิบดี) และมีคาเฟ่ 
 ชั้นสอง - เป็นบริเวณสำหรับปฏิบัติกรรมฐาน 
 ชั้นสาม - เป็นสถานที่ประดิษฐานพระพุทธรูปขนาด 15 ตัน ที่อัญเชิญมาจากประเทศไทย มีขนาดสูงประมาณ 20-25 ฟุต นอกจากนั้น อาคารพระอุโบสถหลังนี้ จะประกอบไปด้วยระเบียง (terrace) กว้างขวาง, บริเวณที่พักสงฆ์, ห้องประชุมอเนกประสงค์ ที่รองรับประชาชนได้ถึง 700 คน รวมทั้งจะมีห้องเรียน และห้องประชุมอีกหลายห้องสร้างโบสถ์วัดนวมินทร์ฯ  siamtownus.com

วัตถุประสงค์
พระพรหมวชิรญาณ (ปสฤทธิ์ เขมงฺกโร) เจ้าอาวาสวัดยานนาวา กรรมการมหาเถรสมาคม (มส.) กล่าวว่า การจัดสร้างวัดนวมินทรราชูทิศ ก็เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสฉลองสิริราชสมบัติครบ 60 ปี และเป็นอนุสรณ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชสมภพที่เมืองบอสตัน โดยได้มีการสร้างอุโบสถและตัววัดตั้งแต่ปี พ.ศ. 2554 บนเนื้อที่ 233 ไร่ ด้วยงบประมาณกว่า 2,000 ล้านบาท และได้รับเงินสนับสนุนจากรัฐบาลไทยกว่า 500 ล้านบาท ทำให้วัดนวมินทรราชูทิศ เป็นวัดไทยในต่างประเทศที่ใหญ่ที่สุดในโลก

นอกจากนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานพระบรมรูปของพระองค์ มาประดิษฐานที่โถงทางเข้า และภายในวัดยังมีการจัดนิทรรศการแสดงพระราชประวัติ พระราชกรณียกิจ ขณะที่พระองค์ทรงมีพระราชสมภพในเมืองบอสตัน อีกทั้งยังมีการจัดตั้งสถาบันการศึกษาทางพระพุทธศาสนา และศูนย์วิปัสนาขนาดใหญ่ด้วย
# สาทรสแควร์
อาคารสาทรสแควร์  เป็นอาคารสำนักงานสูง 41 ชั้น ตั้งอยู่หัวมุมแยกสาทร-นราธิวาส (แยกถนนสาทรเหนือ ตัดถนนนราธิวาสราชนครินทร์) เขตบางรัก ใกล้กับสถานีช่องนนทรี

อาคารสาทรสแควร์ มีพื้นที่ 75,000 ตารางเมตร แบ่งเป็น 3 ส่วน คือ ส่วนร้านค้าและสิ่งอำนวยความสะดวกชั้น 1 ถึง 3 ส่วนสำนักงานชั้น 4 ถึง 38 และส่วนบนสุดชั้น 39 ถึง 40 เป็นร้านอาหารเชลาวี (CÈ LA VI Bangkok) ตัวอาคารแวดล้อมไปด้วยสิ่งอำนวยความสะดวก ได้แก่ โรงแรม ดับเบิ้ลยู กรุงเทพฯ (โรงแรม 5 ดาว) และบ้านสาทร (หลวงสาทรราชายุตก์ (ยม พิศลยบุตร)) ซึ่งเคยเป็นที่ตั้งสถานเอกอัครราชทูตสหพันธรัฐรัสเซียประจำประเทศไทย นอกจากนี้ อาคารสาทรสแควร์ ยังได้รับรางวัลอาคารอนุรักษ์พลังงาน รางวัลลีด (Leadership in Energy and Environmental Design : LEED) ของสภาอาคารเขียวสหรัฐอเมริกา (U.S. Green Building Council : USGBC) ระดับทองคำ (GOLD) ซึ่งเป็นระดับสูงสุดแห่งเดียวของอาคารสำนักงานบนถนนสาทร อาคารยังโดดเด่นด้วยสถาปัตยกรรมที่สวยงามเป็นสัญลักษณ์ให้กับแยกสาทรเปลี่ยนโฉมใหม่ไฉไล 'สาทร สแควร์' ตอบโจทย์ 'โมเดิร์นเวิร์คเพลส' โลกอนาคต! thairath.co.th
นอกจากนี้ยังมีสถานเอกอัครราชทูตเบลเยียมประจำประเทศไทย ตั้งอยู่ที่ชั้น 16 ของอาคารอีกด้วย

ดูเพิ่ม
 ตึกระฟ้า
 รายชื่ออาคารที่สูงที่สุดในประเทศไทย
# เฮการี ยูไนเต็ด
เฮการี ยูไนเต็ด  เป็นสโมสรฟุตบอลกึ่งอาชีพ ตั้งอยู่ในเมืองพอร์ตมอร์สบี ปาปัวนิวกินี สโมสรฟุตบอลเฮการี ยูไนเต็ดเป็นผู้ชนะการแข่งขันปาปัวนิวกินีเนชันแนลซอคเคอร์ลีกนับตั้งแต่ปี ค.ศ. 2006 เป็นต้นมาPapua New Guinea 2007 - RSSSF  ในปี ค.ศ. 2010 เฮการี ยูไนเต็ดเป็นสโมสรฟุตบอลสโมสรแรกนอกจากออสเตรเลียและนิวซีแลนด์ที่ได้เข้าร่วมการแข่งขันฟุตบอลชิงแชมป์สโมสรโลก 2010ในเมืองอาบูดาบี การมีโอกาสเข้าร่วมการแข่งขันชิงแชมป์สโมสรโลกในครั้งนี้ส่งผลให้กลายเป็นครั้งแรกที่ปาปัวนิวกินีและสโมสรหมู่เกาะแปซิฟิกใต้มีโอกาสเข้าร่วมการแข่งขันในระดับสโมสรของฟีฟ่าเป็นครั้งแรก
อ้างอิง
# โรงแรมแกรนด์ เซนเตอร์ พอยต์ ราชดำริ
โรงแรมแกรนด์ เซนเตอร์ พอยต์ ราชดำริ  เป็นโรงแรมแห่งแรกในเครือโรงแรมแกรนด์ เซนเตอร์ พอยต์ ตั้งอยู่บนถนนราชดำริ เขตปทุมวัน เปิดให้บริการเมื่อปี พ.ศ. 2551 โดยมีห้องต่าง ๆ กว่า 526 ห้อง ปลายสุดของอาคารมีลักษณะเด่นเป็นยอดแหลมสองชั้นสีฟ้า ตัวอาคารตั้งอยู่ใกล้สถานีราชดำริ แยกราชประสงค์ สวนลุมพินี  ศาลท้าวมหาพรหม โรงแรมเอราวัณ ศูนย์การค้าเกษร เซ็นทรัลเวิลด์ และสยามพารากอน ภายในโรงแรมยังมีร้านอาคารคอฟฟี่บีน ห่างจากท่าอากาศยานสุวรรณภูมิ 40 กิโลเมตรgrandecentrepointratchadamri  holidaythai.com

ดูเพิ่ม
 ตึกระฟ้า
 รายชื่ออาคารที่สูงที่สุดในประเทศไทย